stanford-oval/wikipedia huggingface dataset:
Aira (Kagoshima)

| Aira (姶良市) |
| --- | --- |
 Näkymä Airan tasangolle
 lippu:  Symboli
 Airan sijainti Kagoshiman prefektuurissa
 Aira
 Koordinaatit: 31°43′42″N, 130°37′40″E 
Valtio:  Japani
Alue:  Kyūshū
Prefektuuri:  Kagoshiman prefektuuri
Pinta-ala:  
 – Kokonaispinta-ala:  231,25 km²
Väkiluku (10/2019):  77 378
 – Väestötiheys:  334,6 as./km²
Symbolit:  
 – Puu:  Kamferipuu
 – Kukka:  Kiinanvuoristokirsikka ja atsalea
 
 https://www.city.aira.lg.jp/ 
Infobox OKVirheellinen NIMI-arvo: 
Aira (jap. 姶良市, Aira-shi) on Japanin kaupunki Kyūshūn saarella Kagoshiman prefektuurissa. Se sijaitsee prefektuurin keskiosassa Kagoshimanlahden pohjukassa Satsuman niemimaan ja Ōsumin niemimaan välissä. Asutus on keskittynyt Kagoshimanlahden rannikon tasankoalueelle Beppu- ja muiden jokien alajuoksulle. Pohjoisessa kaupunki käsittää laajoja metsäisiä vuoristoalueita. Airassa on 77 378 asukasta (lokakuussa 2019) ja sen pinta-ala on 231,25 neliökilometriä.
Airan maaseutukaupunki perustettiin vuonna 1955 kuntaliitoksen myötä. Kaupunkioikeudet se sai vuonna 2010, kun siihen liitettiin Kajikin ja Kamōn maaseutukaupungit. Kaupunki on kehittynyt hyvien liikenneyhteyksien päässä sijaitsevan Kagoshiman nukkumalähiönä. Merkittäviä elinkeinoja ovat tärkkelyksen ja shōchūn valmistus, vesiviljely ja pienimuotoinen kalastus, karjatalous sekä esimerkiksi riisin, vehnän ja teen viljely.
Airan nähtävyyksiin lukeutuvat muun muassa arviolta 1 500 vuotta vanha, 30 metriä korkea Kamōn kamferipuu ja Kajikin hämähäkkitappelut, jotka järjestetään vuosittain kesäkuussa. Osa kaupungin rannikkoalueesta kuuluu Kirishima-Kinkōwanin kansallispuistoon. Airaa palvelee JR Kyūshūn Nippō-päälinja.
Väestönkehitys

Airan väkiluku on suurimmaksi osaksi ollut kasvussa vuodesta 1995 lähtien.
| Vuosi | Väkiluku | Muutos |
| --- | --- | --- |
| 1995 | 71 762 |  |
| 2000 | 73 640 | 1 878 |
| 2005 | 74 840 | 1 200 |
| 2010 | 74 809 | -31 |
| 2015 | 75 173 | 364 |
| 2020 | 76 405 | 1 232 |
Kuvia

Ryūmon-vesiputous
Suuri kamferipuu Kamō-Hachimanin pyhäköllä
Juna ylittämässä Beppujokea
Aiheesta muualla

Kuvia tai muita tiedostoja aiheesta Aira Wikimedia Commonsissa
Kaupungin internetsivut (japaniksi)
Johannes Honter

Harro Magnussenin tekemä Honteruksen patsas Mustan kirkon edessä  Kronstadtissa, nykyisessä Brașovissa Romaniassa
Johannes Honter (1498-1549) oli transilvanialainen luterilainen reformaattori.
Honter juurrutti Kronstadtiin ja Hermannstadtiin luterilaisen opin, yhdisti Transilvanian saksit yhdeksi kirkkokunnaksi ja antoi tälle 1547 kirkkojärjestyksen, jonka maasynodi 1550 hyväksyi. Honter toi ensimäisen kirjapainon Transilvaniaan.
Johannes Henrik Tauber Fibiger

| Johannes Henrik Tauber Fibiger> Henkilötiedot |
| --- | --- |
Syntynyt: 1821
Kuollut: 1897 (75–76 vuotta)
Kansalaisuus:  Tanska
Ammatti:  kirjailija, teologi
Kirjailija
Salanimi: Diodoros
Äidinkieli: tanska
Tuotannon kieli: tanska
Pääteokset:  Mit liv og levned, omaelämäkerta
Aiheesta muualla
Löydä lisää kirjailijoitaKirjallisuuden teemasivulta
Johannes Henrik Tauber Fibiger, kirjailijanimi Diodoros, (1821–1897) oli tanskalainen runoilija ja pappi.
Fibiger kirjoitti raamatunaiheiset näytelmät Jeftan tytär (1849) ja Johannes Kastaja (1857) sekä lyyrisiä runoja (1884). Syvämietteinen mystiikka, seassa järkeileviä aineksia ja muodon jäykkyys ovat hänen taiteensa ominaisuuksia. Hänen kasvattipoikansa Karl Gjellerup julkaisi lyhennettynä hänen kiinnostavan omaelämäkertansa Mit liv og levned (1898). Maininnan arvoinen on myös Omrids af den finske hedentro (1853).
Johannes Hyrkanos

Johannes Hyrkanos (kuoli 104 eaa.) oli Juudean kuningas vuosina 134–104 eaa. Hän kuului makkabien hallitsijasukuun ja hänen isänsä oli Simon Makkabi. Johannes Hyrkanos oli Juudas Makkabin ja Jonatan Makkabin veljenpoika.
Johanneksesta tuli kuningas ja ylin pappi sen jälkeen kun hänen isänsä murhattiin vuonna 134 eaa. Hänen aikanaan valloitettiin Idumea, jonka asukkaat pakotettiin kääntymään juutalaisuuteen.
On väitetty että Johanneksen aikana syntyivät farisealaisina ja saddukeuksina tunnetut ryhmät.
| 0 | 1 | 2 | 3 |
| --- | --- | --- | --- |
|   | Edeltäjä: Simon Makkabi | Juudean kuningas ja Jerusalemin ylin pappi   | Seuraaja: Aristobulos I |
55 päivää Pekingissä

| 55 päivää Pekingissä> 55 Days at Peking |
| --- | --- |

Ohjaaja:  Nicholas Ray Guy Green
Käsikirjoittaja:  Robert Hamer Philip Yordan Bernard Gordon Ben Barzman
Perustuu:  Noel Gersonin romaaniin 55 päivää Pekingissä (1963)
Tuottaja:  Samuel Bronston
Säveltäjä:  Dmitri Tjomkin
Kuvaaja:  Jack Hildyard Manuel Berenguer
Leikkaaja:  Robert Lawrence
Pukusuunnittelija:  Veniero Colasanti
Pääosat:  Charlton Heston Ava Gardner David Niven
Valmistustiedot
Valmistusmaa:   Yhdysvallat
Tuotantoyhtiö:  Samuel Bronston Productions
Levittäjä:  Allied Artists Netflix
Ensi-ilta:   6. toukokuuta 1963  29. toukokuuta 1963  27. joulukuuta 1963
Kesto:  154 minuuttia
Alkuperäiskieli:  englanti
Budjetti:  17 000 000 USD
Tuotto:  10 000 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
55 päivää Pekingissä (engl. 55 Days at Peking; kirjoitusasuna myös Fifty Five Days at Peking) on vuonna 1963 ensi-iltansa saanut Nicholas Rayn ja Guy Greenin ohjaama yhdysvaltalainen eeppinen historiallinen sotadraamaelokuva, jonka pääosissa ovat Charlton Heston, Ava Gardner ja David Niven. Elokuvan tuottajana oli Samuel Bronston.
55 päivää Pekingissä sijoittuu vuoden 1900 Kiinan Pekingiin boksarikapinan keskelle, missä amerikkalainen majuri johtaa puolustusta kiinalaisia vallankumouksellisia vastaan. 55 päivää Pekingissä sai kaksi Oscar-ehdokkuutta vuonna 1964.
Juoni

55 päivää Pekingissä sijoittuu vuoden 1900 Kiinan Pekingiin, missä on käynnissä boksarikapina, joka oli alkanut vuonna 1899. Ulkovaltioiden jalansijaa Kiinassa vakavasti on alkanut uhata boksarikapinallisten voimistuva terroritoiminta. Kiinalaiset ovat kyllästyneet länsimaiden vallasta heidän kotimaassaan ja aloittavat kapinan länsimaalaisia vastaan muun muassa piirittämällä länsimaiden suurlähetystöt Pekingissä. Vallankumoukselliset uhkaavat surmata kaikki valkoihoiset, joita on lähetystöalueella vielä paljon. Piiritettyä lähetystöaluetta suojelee vielä sadat sotilaat, mutta puolustus ei kestä, jos he eivät saa apua. Yhdysvalloista ja muualta maailmasta lähetetään viimein apuvoimia suojelemaan länsimaiden suurlähetystöjä, ja apuvoimien joukkoja johtaa majuri Matt Lewis (Charlton Heston). Lewisin saapuessa Peking on sodan kynnyksellä, ja vallankumoukselliset ovat murhanneet jo sata lähetyssaarnaajaa. Yhtäkkiä keisarinna Tzu-Hsi (Flora Robson) puuttuu valtapeliin ja siirtyy vallankumouksellisten puolelle yhdessä yli sadantuhannen sotilaan armeijansa kanssa. Kaikki toivo lepää nyt majuri Lewiksen harteilla. Edessä on unohtumattomat 55 päivää, johon mahtuu niin taistelua, poliittista juonittelua kuin romantiikkaakin.
Tuotanto

55 päivää Pekingissä -elokuvan käsikirjoituksen laativat Robert Hamer, Philip Yordan, Bernard Gordon ja Ben Barzman. Tuottaja Samuel Bronston halusi Deborah Kerrin paronitar Natalie Ivanoffin rooliin, mutta Charlton Heston ehdotti joko Jeanne Moreauta tai Melina Mercouria paronittareksi. Kuitenkin ohjaaja Nicholas Ray vaati Ava Gardneria kyseiseen rooliin. Ohjaaja Ray jätti kuvaukset kesken riitaannuttuaan tuottaja Bronstonin kanssa, jolloin Guy Green tuli hänen tilalleen.
Charlton Heston sanoi myöhemmin, että hänen ja Ava Gardnerin työsuhde oli hyvin huono. Heston väitti, että Gardnerin kanssa oli hyvin vaikea työskennellä, ja että Gardner käyttäytyi epäammattimaisesti kuvauksien aikana. Sitä vastoin Heston nautti suuresti David Nivenin kanssa työskentelystä. Heston ja Gardner työskentelivät yhdessä vielä vuonna 1974 katastrofielokuvan Maanjäristys merkeissä.
55 päivää Pekingissä elokuvattiin Technicolor- ja Technirama-elokuvausmenetelmillä Espanjassa. Elokuvan kuvauspaikkoina olivat Madridin itsehallintoalueen Las Rozas de Madrid ja Valencia itsehallintoalueen Valencia. Las Rozas de Madridissa elokuvaa kuvattiin tuottaja Samuel Bronstonin rakennuttamilla studioilla. Kun 55 päivää Pekingissä -elokuvasta tuli taloudellinen pettymys ja Bronstonin yhtiö joutui taloudellisiin vaikeuksiin, Bronstonin Las Rozas de Madridin studioalue muutettiin asuinalueeksi, joka tunnetaan nykyään nimellä Las Matas. Elokuvaan tarvittiin ”ihmismassakohtauksiin” 4 000 kiinalaisavustajaa, joita elokuvaan saatiin Euroopan ravintoloista ja pesuloista, koska Espanjassa ei ollut tarpeeksi kiinalaisia tavoitettavissa. 55 päivää Pekingissä oli aikaansa nähden hyvin kallis elokuva 17 miljoonan dollarin budjetillaan. Elokuvan tuotantoyhtiönä oli Samuel Bronston Productions.
Julkaisu ja vastaanotto

55 päivää Pekingissä sai ensi-iltansa 6. toukokuuta vuonna 1963 Isossa-Britanniassa. Elokuva sai kotimaassaan ensi-iltansa 29. toukokuuta 1963 New Yorkissa. Suomessa elokuva sai ensi-illan samana vuonna 27. joulukuuta. Elokuvan Yhdysvaltain teatterilevityksestä vastasi Allied Artists Pictures. Suomessa elokuvan teatterilevityksestä vastasi Parvisfilmi Oy.
Vaikka 55 päivää Pekingissä oli yleisömenestys ja pääsi vuoden 1963 20:n menestyneimmän elokuvan joukkoon, elokuva oli kuitenkin suuri taloudellinen pettymys. ”Taloudelliseksi katastrofiksi” kutsuttu 55 päivää Pekingissä tuotti maailmanlaajuisesti 10 miljoonaa dollaria, josta viisi miljoonaa Yhdysvaltain elokuvateattereissa. Rotten Tomatoes -sivuston mukaan kriitikoiden arvosteluista 57 prosenttia on myönteistä perustuen seitsemään arvosteluun.
Julkaisu ja vastaanotto > Palkintoehdokkuudet

| Palkinnot ja palkintoehdokkuudet> Vuosi | Palkinnot ja palkintoehdokkuudet> Palkinto | Palkinnot ja palkintoehdokkuudet> Kategoria | Palkinnot ja palkintoehdokkuudet> Ehdokas | Palkinnot ja palkintoehdokkuudet> Tulos |
| --- | --- | --- | --- | --- |
| 1964 | Oscar-palkinto | Paras musiikki | Dmitri Tjomkin | Ehdokkuus |
| 1964 | Oscar-palkinto | Paras laulu | Dmitri Tjomkin (sävellys) Paul Francis Webster (sanoitus) laulusta ”So Little Time” | Ehdokkuus |
| 1964 | Laurel-palkinto | Paras laulu | Dmitri Tjomkin (sävellys) Paul Francis Webster (sanoitus) laulusta ”So Little Time” | Ehdokkuus |
| 1964 | Laurel-palkinto | Paras toiminnallinen roolisuoritus | Charlton Heston | Ehdokkuus |
| 1964 | Laurel-palkinto | Paras toimintadraama |  | Ehdokkuus |
VHS-, ja DVD- ja Blu-ray-julkaisuja

| VHS-, ja DVD- ja Blu-ray-julkaisuja> Päiväys | VHS-, ja DVD- ja Blu-ray-julkaisuja> Yhtiö | VHS-, ja DVD- ja Blu-ray-julkaisuja> Formaatti | VHS-, ja DVD- ja Blu-ray-julkaisuja> Maa | VHS-, ja DVD- ja Blu-ray-julkaisuja> Lähde |
| --- | --- | --- | --- | --- |
| 1986 | Lightning Video | VHS | Yhdysvallat |  |
| 1991 | Best Film & Video Corporation | VHS | Yhdysvallat |  |
| 1992 | Image Entertainment | VHS | Yhdysvallat |  |
| 1998 | Jünger Verlag | VHS | Saksa |  |
| 2001 | Divisa Home Video | DVD | Espanja |  |
| 28. helmikuuta 2001 | Walt Disney Video | DVD | Yhdysvallat |  |
| 2002 | EMS | DVD | Saksa |  |
| 2003 | PCV | DVD | Kreikka |  |
| 30. joulukuuta 2003 | Import Vendor | DVD | Yhdysvallat |  |
| 2004 | Ascot Elite Home Entertainment | DVD | Saksa |  |
| 2004 | Video Film Express | DVD | Alankomaat |  |
| 13. elokuuta 2004 | Future Film Oy | DVD | Suomi |  |
| 2005 | Warner Home Video | DVD | Saksa |  |
| 2008 | Koch Media | DVD | Saksa |  |
| 6. heinäkuuta 2010 | Import Vendor | DVD | Yhdysvallat |  |
| 27. maaliskuuta 2013 | Future Film Oy | DVD | Suomi |  |
| 4. helmikuuta 2014 | Import Vendor | DVD | Yhdysvallat |  |
| huhtikuu 2014 | Anchor Bay Entertainment | Blu-ray | Yhdistynyt kuningaskunta |  |
| 2014 | Divisa Home Video | DVD | Espanja |  |
Aiheesta muualla

55 päivää Pekingissä Internet Movie Databasessa (englanniksi)
55 päivää Pekingissä Elonet.
55 päivää Pekingissä AllMoviessa. (englanniksi)
55 päivää Pekingissä TCM Movie Databasessa (englanniksi)
55 päivää Pekingissä Rotten Tomatoes -sivustolla (englanniksi)
Julius Pillai

Julius Pillai  on suomalais-intialainen näyttelijä. Hänet tunnetaan parhaiten Taneli Halosen roolihahmosta Salatut elämät -televisiosarjassa.
Filmografia > Elokuvat

Vieraalla maalla – Lainajussi (2003)
Vuosaari – Opettaja (2012)
Filmografia > Televisiosarjat

Salatut elämät  – Taneli Halonen (2005–2006)
Uutishuone – Luis (2009)
Villa Helena – Darpan (2011)
Aiheesta muualla

Julius Pillai Elonetissä.
Julius Pillai Internet Movie Databasessa. (englanniksi)
Jurvan kirkko

| Jurvan kirkko |
| --- | --- |
 Jurvan kirkko kesällä 2017.
Sijainti:  Kauppatie 12 66300 Jurva
Koordinaatit:  62°41′00.5″N, 021°58′29.8″E
Seurakunta:  Jurvan kappeliseurakunta
Rakentamisvuosi:  1802
Suunnittelija:  Tukholman intendentti-konttori
Istumapaikkoja:  550
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Jurvan kirkko, sankarihaudat kesällä 2014
Jurvan kirkko on Kurikan Jurvassa sijaitseva, Kurikan seurakuntaan kuuluva vuonna 1802 valmistunut kirkko. Tyyliltään rakennus on kustavilainen tasavartinen ristikirkko. Sen piirustukset on laadittu Tukholmassa yli-intendentinvirastossa. Kirkko on tasavartinen ristikirkko, johon liittyy korkea, karniisitaitteiseen huippuun päättyvä torni. Rakennustyön suoritti ylihärmäläinen kirkonrakentaja Gabriel Antinpoika Hakola ja loppuvaiheessa työssä oli vahvasti mukana myös laihialainen Jaakko Jaaksi.
Jurvan kirkko peruskorjattiin vuonna 1997 arkkitehti Aulis Jääskeläisen tekemien suunnitelmien mukaisesti. Aiemmin kirkkoa oli korjattu vuosina 1900, 1923 ja 1962.
Kirkon mekaaniset urut on rakentanut Hans Heinrich vuonna 1974 ja ne ovat 23-äänikertaiset. Kirkossa on 1700-luvulta peräisin oleva saarnatuoli. Kirkossa ei ole alttaritaulua vaan sen korvaa alttarilla oleva risti.
Kirkon kellotapuli rakennettiin vuonna 1923 ja siellä on kaksi kelloa vuosilta 1776 ja 1846.
Kirkon sankarihautausmaan muistomerkki on kuvanveistäjä Sulo Mäkelän pronssiveistos ja se on paljastettu 1963.
Aiheesta muualla

Jurvan kirkko (rakennusperintörekisteri) Kulttuuriympäristön palveluikkuna kyppi.fi.  19.5.2008. Museovirasto.
Agusta A129 Mangusta

| Agusta A129 Mangusta |
| --- | --- |

Tyyppi:  taisteluhelikopteri
Alkuperämaa:   Italia
Valmistaja:  Leonardo
Ensilento:  15. syyskuuta 1983
Valmistusmäärä:  60 
Agusta A129 Mangusta on Leonardon valmistama taisteluhelikopteri. Se on ensimmäinen Euroopan unionissa suunniteltu ja valmistettu taisteluhelikopteri.
Yleistietoa

Agusta A129 Mangustan suunnittelu alkoi vuonna 1978, kun helikoptereita valmistava italialainen Agusta-yhtiö sai Italian armeijalta pyynnön rakentaa taisteluhelikopteri. Helikoptereita rakennettiin viisi prototyyppiä, joista ensimmäinen suoritti ensilentonsa 15. syyskuuta 1983. Vuonna 2000 Agusta ja brittiläinen Westland fuusioituivat AgustaWestlandiksi omistajakonsernien Finmeccanican ja GKN:n solmiman sopimuksen ansiosta, ja vuonna 2016 koko konsernin nimeksi tuli Leonardo.
Käyttäjät

Toistaiseksi A129 Mangusta on ainoastaan Italian asevoimienn käytössä,  Helikopteria on käytetty myös Yhdistyneiden kansakuntien rauhanturvaoperaatioissa Angolassa ja Somaliassa. Turkin asevoimat neuvotteli AgustaWestlandin kanssa taistelukopterien ostamisesta, mutta päätyi kehittämään oman T-129 Atak -helikopterinsa Turkish Aerospace Industriesin ja silloisen AgustaWestlandin yhteistyönä.
Aseistus ja varustus

A129 Mangustan pääasiallisena tehtävänä on panssarintorjunta, minkä vuoksi sen voi aseistaa AGM-114 Hellfire - ja BGM-71 TOW -panssarintorjuntaohjuksilla. Jotta kopteri kykenisi puolustamaan itseään suihkuhävittäjiltä, Agusta A129 Mangustan voi varustaa myös FIM-92 Stinger- ja Matra Mistral -ilmatorjuntaohjuksilla. Erilaisten ohjusten ohella vakiovarustukseen kuuluu konetykki.
Kopterin avioniikkaan kuuluvat tutka, pimeänäkölaitteisto ja nykyaikaiset sensorijärjestelmät. Miehistöön lukeutuvat lentäjä ja ampuja.
Versiot

A129 Mangusta: Alkuperäinen tuotantomalli.
A129 International: Kehittyneemmillä asejärjestelmillä, moottoreilla ja avioniikalla varustettu malli.
A129 CBT: Kehittyneemmillä asejärjestelmillä ja avioniikalla varustettu malli, jossa on kuitenkin alkuperäisen mallin moottorit.
T129: Turkin armeijalle suunniteltu tuotantomalli; jopa A129 Internationalia kehittyneemmät asejärjestelmät, moottorit ja avioniikka.
Tekniset tiedot

Lähde: [lähde? ]
Yleiset ominaisuudet
Miehistö: 2
Pituus: &&&&&&&&&&&&&014.030000014,3 m
Korkeus: &&&&&&&&&&&&&&03.03500003,35 m
Voimalaite: &&&&&&&&&&&&&&02.&&&&002 × LHTECH T800 -turbiinimoottoria; &&&&&&&&&&&01045.&&&&001 045 kW (&&&&&&&&&&&01401.&&&&001 401 hv) per moottori
Roottori:  halkaisija &&&&&&&&&&&&&012.&&&&0012 m, pinta-ala &&&&&&&&&&&&0113.&&&&00113 m²
Suoritusarvot
Suurin nopeus: &&&&&&&&&&&&0278.&&&&00278 km/h
Lentomatka: &&&&&&&&&&&01000.&&&&001 000 km
Lakikorkeus: &&&&&&&&&&&01500.&&&&001 500 m
Nousukyky: &&&&&&&&&&&&&010.020000010,20 m/s
Akvaariolinna

| Akvaariolinna |
| --- | --- |
Sijainti:  Vantaa
Perustettu:  1983
Suljettu:  2006
Organisaatio
Akvaariolinna on Vantaan Petikossa toimiva akvaarioalan erikoismyymälä.
Akvaariolinna oli Vantaan Petikossa toiminut yleisöakvaario, jossa oli keskusterraario sekä erilaisia makean- ja meriveden akvaarioita. Se sijaitsi alueella, jossa on paljon huonekaluliikkeitä. Akvaariolinna avattiin 1983. Akvaariolinna on nykyään Suomen suurimpiin kuuluva akvaarioalan erikoismyymälä.
Akvaariolinnan alkuvuodet yleisönäyttelyineen

Alkuperäisen Akvaariolinnan terraarioissa oli käärmeitä, liskoja, muita matelijoita ja kilpikonnia, hämähäkkejä, skorpioneja ja lintuja. Akvaariolinnassa jäljiteltiin trooppisia olosuhteita: ilma oli lämmintä ja kosteaa ja sen täytti lintujen sirkutus. Keskellä oli allas, jossa asui kaimaaneja. Altaaseen tuli puolen tunnin välein keinotekoinen sade ja koneellinen ukkosmyrsky. Yleisö pystyi seuraamaan iltapäivisin eläinten ruokintaa. Kaloja lukuun ottamatta muut yleisönäyttelyn eläimet saatiin lahjoituksina; tilat tarjoisivat kodin monelle muuten lopetusuhan alla olleelle eläimille. [lähde? ]
Omistajanvaihdos seurasi vuonna 2002, jolloin Siniriutta osti sen. Se oli 24-vuotisen toimintansa aikana yksi Vantaan merkittävimpiä nähtävyyksiä Tiedekeskus Heurekan jälkeen. Akvaariolinna lopetti toimintansa kesällä 2006. Omistajan mukaan näyttelyä olisi pitänyt uudistaa niin paljon, ettei se olisi ollut kannattavaa. Samassa rakennuksessa toimi Siniriutta-niminen akvaarioliike.
Nykyään Akvaariolinna on vantaan Petikossa toimiva akvaarioalan erikoismyymälä
Akvaariolinna ja sen myöhempi omistaja

Akvaariolinna siirtyi helmikuussa 2008 uudelle yrittäjälle. Akvaariolinna oli Suomen suurimpiin kuuluva akvaarioalan erikoismyymälä, jota Suomen Akvaariotukku Oy ylläpiti Petikossa. Suomen Akvaariotukku oli Vantaan Korson suuralueen Nikinmäessä (Turskatie 5) toimiva yritys, jonka toimialana oli muu kotitaloustavaroiden tukkukauppa, ja jonka liikevaihto oli vuonna 2015 2,2 miljoonaa euroa. Yrityksen toimitusjohtaja oli Kaidi Suu ja henkilöstömäärä 9 ihmistä. Suomen Akvaariotukku Oy asetettiin konkurssiin 21.6.2021.
Akvaariolinna jatkoi toimintaansa uuden omistajan voimin Suomen akvaariopalvelu Oy 22.6.2021 lähtien.
Aiheesta muualla

Akvaariokaupat Aqua-Webissä (Arkistoitu – Internet Archive)
Jonas Selggren

Jonas Selggren
Jonas Selggren (1806–1896) oli ruotsalainen poliitikko.
Selggren työskenteli vuosina 1853–1866 Högre allmänna läroverketin (Vasaskolan) rehtorina ja jatkoi työskentelyä sen kirjastonhoitajana vuoteen 1893. Vuosina 1864–1874 hän toimi Gävlen kaupunginvaltuuston puheenjohtajana, vuosina 1863–1869 maakuntavaltuuston jäsenenä sekä vuosina 1859–1860 ja uudelleen 1867 Ruotsin valtiopäiväedustajana. Selggren oli naimisissa Per Murénin siskon kanssa, mutta pari ei saanut lapsia. Selggren kuoli 90-vuotiaana jätettyään testamentillaan lahjoituksia, joista 150 000 kruunua oli osoitettu Gävlen kaupungille. Näillä rahoilla rakennettiin 1900-luvun alussa Jonas Selggrenin sanatorio.
Selggren oli säveltäjä Carl Sjöbergin 7-vuotiaana menettämän isän sukulainen ja tuki säveltäjän lapsuudenperhettä taloudellisesti.
Jillian Camarena-Williams

| Mitalit | Mitalit | Mitalit |  |
| --- | --- | --- | --- |
|  Camarena-Williams vuonna 2012  |  Camarena-Williams vuonna 2012  |  Camarena-Williams vuonna 2012  |  |
Maa:  Yhdysvallat
Naisten kuulantyöntö
| MM-kilpailut  | MM-kilpailut  | MM-kilpailut  |  |
|  Pronssia | Daegu 2011 | 20,02 m |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Toronto 2015 | 18,65 m |  |
Jillian Mary "Jill" Camarena-Williams (s. 2. maaliskuuta 1982 Vallejo, Kalifornia) on yhdysvaltalainen kuulantyöntäjä. 177 senttimetriä pitkä ja 111 kilogrammaa painava Camarena-Williams edustaa New York Athletics Clubia. Hän pitää hallussaan Yhdysvaltain sisäratojen ennätystä.
Camarena-Williams on osallistunut kaksiin kesäolympialaisiin vuosina 2008 ja 2012. Vuoden 2008 kesäolympialaisissa Pekingissä hän oli finaalin viimeinen. Vuoden 2011 MM-kilpailuista Camarena-Williams saavutti pronssia tuloksella 20,02. Hän on osallistunut kolmiin MM-kilpailuihin. Vuoden 2015 Pan-Amerikan kisoista Camarena-Williams saavutti hopeaa tuloksella 18,65.
Camarena-Williams kärähti klomifeenin käytöstä vuonna 2013. Hän sai kuuden kuukauden pituisen kilpailukiellon. Camarena-Williamsin mukaan hän oli käyttänyt ainetta hedelmällisyyshoitoihin. Hän sai lapsen vuonna 2014.
Ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| Kuulantyöntö | 20,18 m | Pariisi | 8. heinäkuuta 2011 |
Ennätykset > Sisäradat

| Laji | Tulos | Paikka | Päivä |
| --- | --- | --- | --- |
| Kuulantyöntö | 19,89 m NR | Fayetteville | 11. helmikuuta 2012 |
Julius Pohjanoksa

| Julius Pohjanoksa> Henkilötiedot |
| --- | --- |
Syntynyt: 9. heinäkuuta 1996 (ikä 28) Kaarina, Suomi
Kansalaisuus:   Suomi
Jääkiekkoilija
Lempinimi:  Julle
Pelipaikka:  maalivahti
Hanska:  vasen
Pituus:  179 cm
Paino:  70 kg
Seura
Seura:  KH Torun
Sarja:  Puola
Pelinumero:  31
Pelaajaura
Pääsarjaura:  2019–
Aik. seurat:  HCIK (S-S) TPS (SML) HC Vita Hästen (Allsv.) TUTO Hockey (Mestis)
Julius Kain Arimo Pohjanoksa (s. 9. heinäkuuta 1996 Kaarina) on suomalainen jääkiekkomaalivahti, joka pelaa Puolan pääsarjan KH Torunissa.
Muuta

Pohjanoksa valmistui ylioppilaaksi Kerttulin lukiosta syksyllä 2015.
17. elokuuta

17. elokuuta on gregoriaanisen kalenterin mukaan vuoden 229. päivä (230. päivä karkausvuonna). Vuodesta on jäljellä 136 päivää.
Nimipäivät

suomalainen kalenteri: Verneri, Venni
suomenruotsalainen kalenteri: Verner, Veronika
ortodoksinen kalenteri: Miro, Heikki, Teuvo
pohjoissaamenkielinen kalenteri: Mihka
vanhemmissa kalentereissa: Agapitus, Agrippa, Bilibaldus, Helena, Liberatus, Vaalimo, Werner